google/wiki40b huggingface dataset:
विद्या भारती

भारत का सबसे बड़ा गैर-सरकारी संगठन

आज लक्षद्वीप और मिजोरम को छोड़कर सम्पूर्ण भारत में 86 प्रांतीय एवं क्षेत्रीय समितियाँ विद्या भारती से संलग्न हैं। इनके अंतर्गत कुल मिलाकर 30,000 शिक्षण संस्थाओं में 9,00,000 शिक्षकों के मार्गदर्शन में 45 लाख छात्र-छात्राएं शिक्षा एवं संस्कार ग्रहण कर रहे हैं। इनमें से 49 शिक्षक प्रशिक्षक संस्थान एवं महाविद्यालय, 2353 माध्यमिक एवं 923 उच्चतर माध्यमिक विद्यालय, 633 पूर्व प्राथमिक एवं 5312 प्राथमिक, 4164 उच्च प्राथमिक एवं 6127 एकल शिक्षक विद्यालय तथा 3679 संस्कार केंद्र हैं। आज नगरों और ग्रामों में, वनवासी और पर्वतीय क्षेत्रों में झुग्गी-झोंपड़ियों में, शिशु वाटिकाएं, शिशु मंदिर, विद्या मंदिर, सरस्वती विद्यालय, उच्चतर शिक्षा संस्थान, शिक्षक प्रशिक्षण केंद्र और शोध संस्थान हैं। इन सरस्वती मंदिरों की संख्या निरंतर बढ़ रही है और आज विद्या भारती भारत में सबसे बड़ा गैर सरकारी शिक्षा संगठन बन चुका है।

इतिहास

1952 में संघ प्रेरणा से कुछ निष्ठावान लोग शिक्षा के पुनीत कार्य में जुटे। राष्ट्र निर्माण के इस कार्य में लगे लोगों ने नवोदित पीढ़ी को सुयोग्य शिक्षा और शिक्षा के साथ संस्कार देने के लिए "सरस्वती शिशु मंदिर" की आधारशिला गोरखपुर में पांच रुपये मासिक किराये के भवन में पक्की बाग़ में रखकर प्रथम शिशु मंदिर की स्थापना से श्रीगणेश किया। इससे पूर्व कुरुक्षेत्र में गीता विद्यालय की स्थापना 1946 में हो चुकी थी।
उत्तर प्रदेश में शिशु मंदिरों के संख्या तीव्र गति से बढ़ने लगी। इनके मार्गदर्शन एवं समुचित विकास के लिए 1958 में 'शिशु शिक्षा प्रबंध समिति' नाम से प्रदेश समिति का गठन किया गया। सरस्वती शिशु मंदिरों को सुशिक्षा एवं सद्संस्कारों के केन्द्रों के रूप में समाज में प्रतिष्ठा एवं लोकप्रियता प्राप्त होने लगी। अन्य प्रदेशों में भी जब विद्यालयों की संख्या बढ़ने लगी तो उन प्रदेशों में भी प्रदेश समितियों का गठन हुआ। पंजाब एवं चंडीगढ़ में सर्वहितकारी शिक्षा समिति, हरियाणा में हिन्दू शिक्षा समिति बनी। इसी प्रयत्न ने 1977 में अखिल भारतीय स्वरुप लिया और विद्या भारती संस्था का प्रादुर्भाव दिल्ली में हुआ। इसके बाद सभी प्रदेश समितियां विद्या भारती से सम्बद्ध हो गईं।
ज़ाहिदा ज़ेदी

जीवनी

ज़ाहिदा जैदी का जन्म 4 जनवरी 1930 को मेरठ, भारत में हुआ। वह पांच बहनों में सबसे कम उम्र की  थी। उसके पिता, एस. एम मुस्तेह्सिन जैदी,  कैम्ब्रिज विश्वविद्यालय में गणित पढ़ाते रहे थे और मेरठ में एक जाने-माने वकील थे। जब ज़ैदी बहुत छोटी था, तब उसके पिता की मौत हो गई थी। उस के दादा, के जी सैकुलन एक प्रसिद्ध सामाजिक सुधारक थे, जबकि उसके नाना, मौलाना ख्वाजा अल्ताफ हुसैन हाली एक उर्दू कवि थे। उसकी एक बड़ी बहन, सजीदा जैदी, जो उसके दो महीने बाद मर गई, भी एक प्रसिद्ध कवि और अलीगढ़ मुस्लिम विश्वविद्यालय (एएमयू) में शिक्षा की प्रोफेसर थी; साहित्यिक समुदाय में दोनों को "जैदी बहनों" के रूप में जाना जाता था।  हालांकि वो रूढ़िवादी मुस्लिम समाज से थी, उसने और साजिदा ने  एएमयू में छात्र रहते बुर्का पहनना बंद कर दिया था और वह अपनी साइकिल पर कक्षा में जाती थीं।
यूरेनियम टेट्राफ्लोराइड

यूरेनियम टेट्राफ्लोराइड एक अकार्बनिक यौगिक है।
3-पेन्टानॉल

यह एक प्रकार का अल्कोहल है।
नरेश भारतीय

नरेश भारतीय (नरेश अरोड़ा) ब्रिटेन में बसे भारतीय मूल के हिंदी लेखक है। एक लम्बे अर्से से बी.बी.सी. रेडिया हिन्दी सेवा से जुड़े रहे। उनके लेख भारत की प्रमुख पत्रिकाओं में प्रकाशित होते रहे हैं। पुस्तक रूप में उनके लेख संग्रह `उस पार इस पार' के लिए उन्हें पद्मानंद साहित्य सम्मान (2002) प्राप्त हो चुका है। उनके इस संकलन की विशेषता यह है कि उनके जो लेख पहले पत्रिकाओं में प्रकाशित हो चुके थे उन्होंने संकलन में आवश्यक बदलाव करने में कोई गुरेज़ नहीं किया। हिन्दी लेखकों के लिए यह एक अनुकरणीय कदम है। वर्ष 2003 में आतंकवाद पर उनकी पुस्तक `आतंकवाद' प्रकाशित हुई है। नरेश भारतीय कविता भी लिखते हैं किन्तु लेख उनकी प्रिय विधा है। नरेशजी किसी भी प्रकार की साहित्यिक राजनीति से दूर निरंतर लेखन में व्यस्त रहते हैं। उनके पहले उपन्यास दिशाए बदल गई का विमोचन भारत की राजधानी दिल्ली में किया गया।
राम सिंह पठानिया

राम सिंह पठानिया (१८२४ - १८४९) अंग्रेजों के विरुद्ध संघर्ष करने वाले एक भारतीय सेनानी थे। उन्होंने मुट्ठी भर साथियों के साथ अंग्रेजी साम्राज्य की नींव हिलाकर रख दी थी। उस समय पठानिया की उम्र केवल 24 वर्ष थी। 
राम सिंह पठानिया का जन्म राजपूत समाज नूरपुर रियासत के मन्त्री श्याम सिंह के घर 10 अप्रैल 1824 को हुआ था। उनके पिता नूरपुर रियासत में राजा वीर सिंह के मंत्री थे।
1846 में अंग्रेज-सिख संधि के कारण हिमाचल प्रदेश की अधिकांश रियासतें अंग्रेज साम्राज्य के आधीन हो गई थीं। उसी समय राजा वीर सिंह की मृत्यु हो गई। उस समय उनके बेटे जवसंत सिंह राजगद्दी के उत्तराधिकारी थे। अंग्रेजों ने जसवंत सिंह के सारे अधिकार पांच हजार रुपए में ले लिए और रियासत में अपने शासन से मिलाने की घोषणा कर दी, जो वीर सिंह पठानिया को मंजूर नहीं था।
उन्होंने कटोच राजपूतों के साथ मिलकर सेना बनाई और अंग्रेजों पर धावा बोल दिय। इस आक्रामण से अंग्रेज भाग खड़े हुए और राम सिंह ने अपना ध्वज लहरा दिया। इससे खुश होकर जसवंत सिंह ने खुद को राजा नियुक्त करते हुए राम सिंह को अपना मन्त्री बना लिया। इसके पश्चात उन्होंने हिमाचल से सारे अंग्रेजों को उखाड़ फेकने की योजना बनायी और विजय प्राप्त की।

अंग्रेजों को भी पता था कि वे राम सिंह को आसानी से नहीं गिरफ्तार या मार सकते हैं। ऐसे में उन्होंने षडयन्त्र बनाया और जब राम सिंह पूजा पाठ कर रहे थे तब उन्हें गिरफ्तार कर लिया गया और आजीवन कारावास की सजा सुनाकर कालापानी भेज दिया। उसके बाद उन्हें रंगून भेजा गया और उन पर काफी अत्याचार किए गये। 11 नवंबर 1849 को मात्र 24 साल की उम्र में वीरगति को प्राप्त हो गए।
बॉबी एलॉयसियस

बॉबी एलॉयसियस (जन्म २२ जून १९७४) भारत की एक महिला एथलीट हैं जो अब तिरुवनंतपुरम, केरल में रहती हैं। उनका भारतीय और दक्षिण एशियाई खेलों में १९९५ और २०१२  के बीच ऊँची कूद का रिकॉर्ड है। उनका १.९१ मीटर कूद का रिकॉर्ड २०१२ में कर्नाटक की सहानाकुमारी द्वारा तोड़ा गया। बॉबी ने एथेंस ओलंपिक, में भाग लिया, बुसान एशियाई खेलों में रजत पदक एवं जकार्ता एशियाई चैम्पियनशिप में स्वर्ण पदक जीता।
बॉबी का जन्म चेम्पेरी, कन्नूर, केरल, भारत में हुआ था।  बॉबी ने दुनिया भर का कई बार भ्रमण किया और अंत में श्रयूसबेरी, यूनाइटेड किंगडम में २००९ तक रही। वर्तमान में वह केरल राज्य खेल परिषद तिरुवनंतपुरम में सहायक सचिव (तकनीकी) के रूप में काम कर रही हैं। उनका विवाह एक पत्रकार, सहाजन सकारिया के साथ हुआ है। उनके तीन बच्चे हैं, स्टीफन होल्म सकारिया, गंगोत्री सकारिया और ऋत्विक सकारिया। वह कालीकट विश्वविद्यालय की पूर्व छात्रा हैं।
२०४३ ईसा पूर्व

२०४३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०४३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अरबी मिस्र

मिस्र के इतिहास का एक हिस्सा।
चंद्रगिरि दुर्ग, केरल

चन्द्रगिरि दुर्ग (मलयालम:ചന്ദ്രഗിരി കോട്ട and Tulu :ಚಂದ್ರಗಿರಿ ಕೊಟ್ಟೆ) भारत के दक्षिणी राज्य केरल में कैसरगोड जिले में १७वीं शताब्दी से बना हुआ है। यह लगभग वर्गाकार दुर्ग सागर सतह से १५० फीट (४६ मी॰) कि ऊंचाई पर बना है और लगभग ७ एकड़ के क्षेत्र में विस्तृत है।  यह दुर्ग पयस्विनी नदी के किनारे स्थित है और वर्तमान में जीर्णावस्था में है।
इस दुर्ग का घटनाओं से भरा इतिहास है। पुरातन काल में यह नदी दो शक्तिशाली राज्यों - कोलतुनाडु और तुलुनाडु की सीमा हुआ करती थी। जब तुलुनाडु पर विजयनगर साम्राज्य का अधिकार हुआ, कोलतुनाडु राजाओं ने चन्द्रगिरि दुर्ग भी उनके हाथों गंवा दिया। कालान्तर में विजयनगर साम्राज्य के पतन के समय इस क्षेत्र की देखरेख इक्केरी के केलड़ी नायक के अधीन थी १६वीं शताब्दी में विजयनगर साम्राज्य के पतन होने पर वेंगप्पा नायक ने स्वतंत्र घोषित कर दिया। बाद में शिवप्पा नायक ने इसका अधिकार लिया और एक दुर्गों की शृंखला निर्माण की जिसका चन्द्रगिरी एक भाग है।
उलिपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

उलिपुर उपजिला बांग्लादेश के उत्तरी सीमान्तों में स्थित, रंगपुर विभाग के कुड़िग्राम जिले में स्थित है।
हिन्दी विश्वकोश

इतिहास

भारतीय वाङ्मय में संदर्भग्रंथों - कोश, अनुक्रमणिका, निबन्ध, ज्ञानकोश (आज से कुछ भिन्न रूप में) आदि की परम्परा बहुत पुरानी है। भारतीय भाषाओं में सबसे पहला आधुनिक विश्वकोश श्री नगेंद्रनाथ बसु द्वारा सन् 1911 में संपादित बाङ्ला विश्वकोश था। बाद में 1916-32 के दौरान 25 भागों में उसका हिंदी रूपान्तर 'हिंदी विश्वकोश' के नाम से प्रस्तुत किया गया। बंगला विश्वकोश का पूरा पूरा आधार लेकर चलने पर भी हिंदी का यह प्रथम विश्वकोश नये सिरे से तैयार किया गया। मराठी विश्वकोश की रचना 23 खण्डों में श्रीधर व्यंकटेश केतकर द्वारा की गयी।
स्वराज्य प्राप्ति के बाद भारतीय विद्वानों का ध्यान आधुनिक भाषाओं के साहित्यों के सभी अंगों को पूरा करने की ओर गया और आधुनिक भारतीय भाषाओं में विश्वकोश निर्माण का श्रीगणेश हुआ। इसी क्रम में नागरी प्रचारिणी सभा, वाराणसी ने सन् 1954 में हिंदी में मौलिक तथा प्रामाणिक विश्वकोश के प्रकाशन का प्रस्ताव भारत सरकार के सम्मुख रखा। इसके लिए एक विशेषज्ञ समिति का गठन किया गया और उसकी पहली बैठक 11 फरवरी 1956 में हुई और हिंदी विश्वकोश के निर्माण का कार्य जनवरी 1957 में प्रारम्भ हुआ। सन् 1970 तक 12 खण्डों में इस विश्वकोश का प्रकाशन कार्य पूरा किया गया। सन् 1970 में विश्वकोश के प्रथम तीन खण्ड अनुपलब्ध हो गए। इसके नवीन तथा परिवर्धित संस्करण का प्रकाशन किया गया।
राजभाषा हिंदी के स्वर्णजयंती वर्ष में राजभाषा विभाग (गृह मंत्रालय) तथा मानवसंसाधन विकास मंत्रालय ने केन्द्रीय हिंदी संस्थान, आगरा को यह उत्तरदायित्व सौंपा कि हिंदी विश्वकोश इंटरनेट पर पर प्रस्तुत किया जाए। तदनुसार केन्द्रीय हिंदी संस्थान, आगरा तथा इलेक्ट्रॉनिक अनुसंधान एवं विकास केंद्र, नोएडा के संयुक्त तत्वावधान में तथा मानव संसाधन विकास मंत्रालय तथा सूचना प्रौद्योगिकी मंत्रालय के संयुक्त वित्तपोषण से हिंदी विश्वकोश को इंटरनेट पर प्रस्तुत करने का कार्य अप्रैल 2000 में प्रारम्भ हुआ। उपलब्ध प्रस्तुत योजना के अंतर्गत हिंदी विश्वकोश के मूलरूप को इंटरनेट पर प्रस्तुत करता है।
गति के समीकरण

गति के समीकरण, ऐसे समीकरणों को कहते हैं जो किसी पिण्ड के स्थिति, विस्थापन, वेग आदि का समय के साथ सम्बन्ध बताते हैं। 
गति के समीकरणों का स्वरूप भिन्न-भिन्न हो सकता है। यह इस बात पर निर्भर करता है कि गति में स्थानान्तरण हो रहा है या केवल घूर्णन है या दोनो हैं; एक ही बल काम कर रहा है या कई; बल (त्वरण) नियत है या परिवर्तनशील; पिण्ड का द्रव्यमान स्थिर है या बदल रहा है (जैसे रॉकेट में) आदि। 
परम्परागत भौतिकी (क्लासिकल फिजिक्स) में गति का समीकरण इस प्रकार है :
.
इसे निम्नलिखित रूप में भी लिखा जा सकता है :
जहाँ , वस्तु का द्रव्यमान है; तथा  वस्तु पर लगने वाले बल हैं।
लोकवाद्य

लोकवाद्य (folk instrument) उन वाद्यों को कहते हैं जिनका विकास जनसामान्य के बीच हुआ न कि किसी एक व्यक्ति ने उनका विकास या निर्माण किया। इन्हें काष्ठ, धातु या किसी अन्य पदार्थ से निर्मित किया जाता है। उदाहरण के लिये झांझ एक लोकवाद्य है।
वीणा

वीणा भारत के लोकप्रिय वाद्ययंत्र में से एक है जिसका प्रयोग प्राय: शास्त्रीय संगीत में किया जाता है।
वीणा सुर ध्वनिओं के लिये भारतीय संगीत में प्रयुक्त सबसे प्राचीन वाद्ययंत्र है। समय के साथ इसके कई प्रकार विकसित हुए हैं (रुद्रवीणा, विचित्रवीणा इत्यादि)। किन्तु इसका प्राचीनतम रूप एक-तन्त्री वीणा है। कुछ लोग कहते हैं मध्यकाल में जनाब अमीर खुसरो दहलवी ने सितार की रचना वीणा और बैंजो (जो इस्लामी सभ्यताओं में लोकप्रिय था) को मिलाकर किया, कुछ इसे गिटार का भी रूप बताते हैं। इसके इतिहास के बारे में अनेक मत हैं किंतु अपनी पुस्तक भारतीय संगीत वाद्य में प्रसिद्ध विचित्र वीणा वादक डॉ लालमणि मिश्र ने इसे प्राचीन त्रितंत्री वीणा का विकसित रूप सिद्ध किया। सितार पूर्ण भारतीय वाद्य है क्योंकि इसमें भारतीय वाद्योँ की तीनों विशेषताएं हैं। वीणा वस्तुत: तंत्री वाद्यों का सँरचनात्मक नाम है। तंत्री या तारों के अलावा इसमें घुड़च, तरब के तार तथा सारिकाएँ होती हैं।
सामान्य तौर पर इसमें चार तार होते हैं और तारों की लंबाई में किसी प्रकार का विभाजन (fret) नहीं होता (जबकि सितार में विभाजन किया जाता है)। इस कारण वीणा प्राचीन संगीत के लिये ज्यादा उपयुक्त है। वीणा में तारों की कंपन एक गोलाकार घड़े से तीव्रतर होती है तथा कई आवृत्ति ("frequency") की ध्वनियों के मिलने से "harmonic" ध्वनि का जनन होता है। सुरवाद्य होने के लिये ऐसी ध्वनियाँ आवश्यक हैं। विचित्र वीणा से प्रभावित हो कई कलाकार इसके आकार को छोटा करने का प्रयास कर चुके हैं किन्तु उससे ध्वनि का गाम्भीर्य भी परिवर्तित हो जाता है। गिटार को कुछ परिवर्तनों के साथ भारतीय सन्गीत हेतु उपयुक्त बना विश्वमोहन भट्ट उसे मोहन वीणा के नाम से प्रचलित कर चुके हैं यद्यपि यह चौकोर सपाट ब्रिज के अभाव में वीणा की अवधारणा पूरी नहीं करता। यह कमी रन्जन वीणा पूरी करती है।
लाइम प्लंकेट

लाइम एडवर्ड प्लंकेट (अंग्रेज़ी: Liam Edward Plunkett) (जन्म ;६ अप्रैल १९८५) एक अंतरराष्ट्रीय स्तर के क्रिकेटखिलाड़ी है जो इंग्लैंड क्रिकेट टीम खेलते हैं। प्लंकेट मुख्यतः गेंदबाजी के जाने जाते हैं जो अपने दायिने हाथ से तेज गेंद फेंकते हैं। प्लंकेट ने अपने वनडे क्रिकेट कैरियर की शुरुआत १० दिसम्बर २००५ को पाकिस्तान क्रिकेट टीम के खिलाफ की थी जबकि टेस्ट क्रिकेट के कैरियर की शुरुआत २९ नवम्बर २००५ को पाकिस्तान क्रिकेट टीम के ही खिलाफ की थी।
लाइम प्लंकेट ने अपने कैरियर की शुरुआत तो हालांकि बहुत पहले करदी थी लेकिन खेलने का मौक़ा नहीं लेकिन २०१६-२०१७ में भारत और इंग्लैण्ड सीरीज में मौक़ा दिया गया था।
टोक्यो के विशेष वार्ड

विशेष वार्ड (特別区 तोकूबेत्सू-कू) वे २३ पालिकाएँ हैं जो मिलकर टोक्यो का सबसे भीतरी और सबसे अधिक जनसंख्या वाला भाग बनाते हैं। ये सभी वे क्षेत्र हैं जो १९४३ में उन्मूलन किए जाने के समय टोक्यो नगर था। विशेष वार्डों वाला ढाँचा जापानी स्थानीय स्वायत्ता विधि के अन्तर्गत स्थापित किया गया था और जो एकमात्र टोक्यो में लागू है।
जापानी में, इन्हें आमतौर पर "तेईस वार्डों" (२३区 निजूसान-कू) के नाम से जाना जाता है। आमतौर पर ये वार्ड स्वयं को "नगर" कहते है बजाए के वार्ड के, यद्यपि जापानी अभिधान तोकूबेत्सू-कू अपरिवर्तित है। नीरिमा स्वयं को एक "विशेष नगर" के रूप में संदर्भित करता है, पर यह वैसी अवधारणा नहीं है जैसे जापान के विशेष नगर या तोकूरीशि।
भविलाल लामिछाने

भविलाल लामिछाने (जन्म: १९५०, डिगबोई, आसाम) नेपाली साहित्य के अग्रणी आधुनिक युवा कवि हैं। उनका एक कविता संग्रह अनागत नाम से प्रकाशित हुआ है।
बंगाल का काव्य

बंगाल का काव्य हरिवंश राय बच्चन की एक कृति है।
गैडोलिनियम(III) क्लोराइड

ग्याडोलिनियम (III) क्लोराइड एक अकार्बनिक यौगिक है।
पोकरण विधानसभा क्षेत्र (राजस्थान)

पोकरण विधानसभा क्षेत्र राजस्थान का एक विधानसभा क्षेत्र है।
राजा भारत

राजा भारत पुरू वंश के उत्तराधिकारी व पौरव के राजा थे। भारत के नाम से ही भारत देश का नाम पड़ा। राजा पुरूषोतम भारत राजा के कुल से ही थे।
एंटरटेनमैंट के लिए कुछ भी करेगा

एंटरटेनमैंट के लिए कुछ भी करेगा भारतीय हिन्दी वास्तविक कार्यक्रम है, जिसका प्रसारण सोनी पर 25 मई 2009 से शुरू हुआ। तब से यह कई संस्करण में दे चुका है।

संस्करण 1

यह 25 मई 2009 से 3 जुलाई 2009 तक चला।

संस्करण 2

इस संस्करण के लिए इस कार्यक्रम का नाम बदल कर एंटर्टेंमेंट के लिए सब कुछ करेगा कर दिया गया था।

संस्करण 5

इसके प्रस्तोता कृष्णा अभिषेक और मोना सिंह हैं।
मूलकण

भौतिकी में मूलकण (elementary particle) वे कण हैं, जिनकी कोई उपसंरचना ज्ञात नहीं है। यह किन कणों से मिलकर बना है, अज्ञात है। मूलकण ब्रह्माण्ड की आधारभूत संरचना है, समस्त ब्रह्माण्ड इन्ही मूलभूत कणों से मिलकर बना है। कण भौतिकी के मानक मॉडल (standard model) के अनुसार क्वार्क, लेप्टॉन और गेज बोसॉन मूलकण है।

पदार्थ कण और ऊर्जा कण

साधारणतया ब्रह्माण्ड मे दो तरह के कणो की कल्पना की गई है, एक "पदार्थ कण" (matter particle) और दूसरा "ऊर्जा कण" (energy particle)। पदार्थ कण वे कण है, जिसका द्रव्यमान होता है, जो जगह घेरता है, जो पॉली के अपवर्जन सिद्धान्त का पालन करते है और यह फर्मिऑन कहलाते है। इसके विपरीत, ऊर्जा कण का द्रव्यमान नही होता है, स्वाभाविक रूप से यह जगह भी नहीं घेरता है, ना ही यह पॉली के अपवर्जन सिद्धान्त का पालन करने के लिए बाध्य है, यह बोसान कहलाते हैं।
नशा (2013 फ़िल्म)

पटकथा

फिल्‍म की कहानी साहिल (शिवम पाटिल) नामक ऐसे छात्र की है जो अपनी नृत्य शिक्षिका अनीता (पूनम पांडेय) के रूप और अदा पर फिदा हो एकतरफा प्‍यार करने लगता है। साहिल की जिंदगी में वैसे तो एक प्रेमिका पहले से है, लेकिन वह अपनी नृत्य शिक्षक को चाहने लगता है उसे पाने की जिद में पड़ जाता है। अनीता पहले से ही किसी और को प्यार करती है और इसलिए शुरू में वह साहिल को समझाती है। लेकिन जब उसे अपने पहले प्यार से धोखा मिलता है और इधर साहिल का उसके प्रति गजब की कामुकता की हद तक जाने वाला प्यार बढ़ता ही चला जाता है तो वह न चाहते हुए भी अपने आप को रोक नहीं पाती। लेकिन अनीता की नज़रों में प्यार गर्मियों की उन छुट्टियों की तरह है जो हर बार आता है, एक नई कहानी के साथ।
एक दिन जब साहिल संगीत सीख रहा होता है, तभी अनीता का प्रेमी सैमुएल उसके घर आ जाता है। अनीता और सेम को एक साथ देख कर साहिल दुःखी हो जाता है। एक दिन सेम उसे एक प्रतियोगिता के दौरान जानबुझ कर चोटिल कर देता है। एक दिन साहिल क्रोधित और कोतूहल से ओतप्रोत वह अनीता के घर रात को खिड़की के माध्यम से जाता है। वह अनीता और सेम को एक साथ बिना कपड़ों के देख कर आश्चर्य में पड़ जाता है। इसी दौरान उससे गलती से एक वस्तु से आवाज निकल जाती है। जिसे पता करने के लिए अनीता वहाँ जाती है। उसे वहाँ साहिल दिखता है। उसी दौरान साहिल उसे नग्न देखता है। अगले दिन अनीता साहिल के उस दिन के कृत्य के कारण बहुत क्रोधित होती है। जब साहिल की प्रेमिका को यह पता चलता है की साहिल अनीता के घर में चोरी से जाकर उसे नग्न देखा है, तो वह साहिल से रिश्ता तोड़ देती है।
कुछ दिन बाद अनीता को पुलिस ठाणे से फोन आता है की सेम को एक नशीली पार्टी के दौरान पकड़ लिया था, उसके बाद वह वहाँ से भाग गया। सेम और अनीता के मध्य इस घटना के कारण लड़ाई होती है। इसके बाद सेम अनीता को थप्पड़ मारता है। अगले दिन अनीता साहिल के घर उसके घर जाती है और उसके साथ कोफ़्फ़ी पीती है।
कुछ दिनों के बाद साहिल का जन्मदिन होता है। उस दौरान सभी उसके घर जन्मदिन मनाते हैं। इसके साथ ही वे लोग शराब भी पीते हैं। अनीता और साहिल एक दूसरे को चुम्मा देते हैं इस दौरान अनीता को अपनी गलती का एहसास हो जाता है और वह उसे रोक देती है। वह जान जाती है की वह साहिल से प्यार करने लगी है। अनीता अपने नौकरी से इस्तीफा दे देती है। इसके बाद साहिल और अनीता मिलते हैं। अनीता अपने प्यार का इजहार करती है। वह उसके लिए एक पत्र छोड़ कर चले जाती है। जिसमें वह स्वयं को भूलने को कहती है। इसी के साथ कहानी समाप्त हो जाती है।

संगीत

फ़िल्म में संगीत निर्देशन का कार्य सिद्धार्थ हल्दीपुर, संगीत हल्दीपुर ने किया है।
विशुद्धि चक्र

विशुद्धि चक्र या विशुद्ध चक्र, कण्ठ के पीछे होता है। यह चक्र उच्चतम आध्यात्मिक अनुभूति देता है और इसमें सारी सिद्धियों का वास होता है।
मंगावन विधानसभा निर्वाचन क्षेत्र

See Also

मंगावन
मास्टर्स चैंपियंस लीग

इतिहास

टूर्नामेंट लीग के सीईओ ने घोषणा की थी जफर शाह जून 2015 में। सैम मलिक, जीएम स्पोर्ट्स के अध्यक्ष द्वारा स्थापित, यह सेवानिवृत्त क्रिकेटरों, जिनमें से कुछ ट्वेंटी-20 प्रारूप कभी नहीं खेला है के लिए एक लीग है।
एमसीएल संयुक्त अरब अमीरात में समर्थन उत्पन्न किया है, अमीरात क्रिकेट बोर्ड से आधिकारिक मंजूरी भी शामिल है। कंपनी ग्रैंड मिडवेस्ट समूह की छतरी के नीचे चल रही है और इस क्षेत्र में खेल गतिविधियों के एक प्रमोटर है।

खिलाड़ियों की नीलामी

दक्षिण अफ्रीका के पूर्व ऑलराउंडर जाक कालिस पहले खिलाड़ी नीलामी में अमेरिका $175,000 में से सबसे अधिक बोली लगाई और तुला महापुरूष मताधिकार शामिल हो गए। ऑस्ट्रेलिया के पूर्व विकेटकीपर बल्लेबाज एडम गिलक्रिस्ट दूसरी सबसे हस्ताक्षर करने, $170,000 के लिए धनु सैनिकों द्वारा खरीदा गया था। ऊंची बोली के साथ अन्य खिलाड़ियों इंग्लैंड के पूर्व कप्तान पॉल कॉलिंगवुड ($140,000),श्रीलंका के मुथैया मुरलीधरन ($120,000), वेस्ट इंडीज के ब्रायन लारा ($100,000) और ऑस्ट्रेलिया के ब्रेट ली ($100,000) भी शामिल थे।
सर्वानन्द कौल प्रेमी

सर्वानन्द कौल प्रेमी (जन्म: 2 नवम्बर 1924 – मृत्यु: 1 मई, 1990) एक भारतीय कश्मीरी भाषीय कवि, पत्रकार, विद्वान और स्वतंत्रता सेनानी थे। 1990 में कश्मीरी आतंकियों के हाथों इनकी हत्या की गई थी।

शुरूआती जीवन और शिक्षा

सर्वानन्द गोपीनाथ और ओमरावती कौल के बेटे थे। वे अनंतनाग ज़िले शॉफ़-शाली गाँव (प्राचीन संस्कृत नाम: सफ्त-शलेश्वर) से एक कश्मीरी पंडित परिवार थे। प्रेमी के पिता परिवार के सबसे पहला सदस्य थे जिन्होंने उच्च शिक्षा प्राप्त मिली थी।

निजी जीवन

1948 में उनकी शादी ओमा के साथ हुई थी। उनके 3 बेटे और 4 बेटियाँ पैदा हुए।

मौत

29/30 अप्रैल 1990 की रात के दौरान, तीन नकाबपोश आतंकियों ने प्रेमी के घर में घुसपैठ की। इसके बाद आतंकियों ने उन्हें और उनके बेटे का अपहरण किया था। 1 मई, 1990 को प्रेमी और उनके बेटे के मृत शरीर पाए गए। प्रेमी इतनी बेरहमी से कतल किया गया था क्योंकि उन्होंने कश्मीर में भारतीय राष्ट्रवाद की हिमायत की।

काम

वे चार भाषाओं को पढ़ और लिख सकते थे - हिंदी, उर्दू, अंग्रेजी और कश्मीरी है। फारसी और संस्कृत समझने में भी वे सक्षम थे।
प्रताप चंद्र लाल

प्रारंभिक जीवन और शिक्षा

प्रताप चंद्र लाल का जन्म लुधियाना में 6 दिसंबर 1 9 16 को हुआ था। 1 9 38 में किंग्स कॉलेज, लंदन में पत्रकारिता में डिप्लोमा पाठ्यक्रम हेतु इनका चयन हुआ था।
जातक 008

कभी हिमालय के घने वनों में एक हाथी रहता था। उसका शरीर चांदी की तरह चमकीला और सफेद था। उसकी आँखें हीरे की तरह चमकदार थीं। उसकी सूंड सुहागा लगे सोने के समान कांतिमय थी। उसके चारों पैर तो मानो लाख के बने हुए थे। वह अस्सी हज़ार गजों का राजा भी था।
वन में विचरण करते हुए एक दिन सीलवा ने एक व्यक्ति को विलाप करते हुए देखा। उसकी भंगिमाओं से यह स्पष्ट था कि वह उस निर्जन वन में अपना मार्ग भूल बैठा था। सीलवा को उस व्यक्ति की दशा पर दया आयी। वह उसकी सहायता के लिए आगे बढ़ा। मगर व्यक्ति ने समझा कि हाथी उसे मारने आ रहा था। अत: वह दौड़कर भागने लगा। उसके भय को दूर करने के उद्देश्य से सीलवा बड़ी शालीनता से अपने स्थान पर खड़ा हो गया, जिससे भागता आदमी भी थम गया।
सीलवा ने ज्योंही पैर फिर आगे बढ़ाया वह आदमी फिर भाग खड़ा हुआ और जैसे ही सीलवा ने अपने पैर रोके वह आदमी भी रुक गया तीन बार जब सीलवा ने अपने उपक्रम को वैसे ही दो हराया तो भागते आदमी का भय भी भाग गया। वह समझ गया कि सीलवा कोई खतरनाक हाथी नहीं था। तब वह आदमी निर्भीक हो कर अपने स्थान पर स्थिर हो गया। सीलवा ने तब उसके पास पहुँचा कर उसकी सहायता का प्रस्ताव रखा। आदमी ने तत्काल उसके प्रस्ताव को स्वीकार किया। सीलवा ने उसे तब अपनी सूँड के उठाकर पीठ पर बिठा लिया और अपने निवास-स्थान पर ले जाकर नानाप्रकार के फलों से उसकी आवभगत की। अंतत: जब उस आदमी की भूख-प्यास का निवारण हो गया तो सीलवा ने उसे पुन: अपनी पीठ पर बिठा कर उस निर्जन वन के बाहर उसकी बस्ती के करीब लाकर छोड़ दिया। 
वह आदमी लोभी और कृतघ्न था। तत्काल ही वह एक शहर के बाज़ार में एक बड़े व्यापारी से हाथी दाँत का सौदा कर आया। कुछ ही दिनों में वह आरी आदि औजार और रास्ते के लिए समुचित भोजन का प्रबन्ध कर सीलवा के निवास स्थान को प्रस्थान कर गया।
जब वह व्यक्ति से सीलवा के सामने पहँचा तो सीलवा ने उससे उसके पुनरागमन का उद्देश्य पूछा। उस व्यक्ति ने तब अपनी निर्धनता दूर करने के लिए उसके दाँतों की याचना की। उन दिनों सीलवा दान-पारमी होने की साधना कर रहा था। अत: उसने उस आदमी की याचना को सहर्ष स्वीकार कर लिया तथा उसकी सहायता के लिए घुटनों पर बैठ गया ताकि वह उसके दाँत काट सके।
उस व्यक्ति ने शहर लौटकर सीलवा के दांतों को बेचा और उनकी भरपूर कीमत भी पायी। मगर प्राप्त धन से उसकी तृष्णा और भी बलवती हो गयी। वह महीने भर में फिर सीलवा के पास पहुँच कर उसके शेष दांतों की याँचना कर बैठा। सीलवा ने उस पुन: अनुगृहीत किया।
कुछ ही दिनों के बाद वह लोभी फिर से सीलवा के पास पहुँचा और उसके शेष दांतों को भी निकाल कर ले जाने की इच्छा जताई। दान-परायण सीलवा ने उस व्यक्ति की इस याचना को भी सहर्ष स्वीकार कर लिया। फिर क्या था? क्षण भर में वह आदमी सीलवा के मसूढ़ों को काट-छेद कर उसके सारे दांत-समूल निकाल कर और अपने गन्तव्य को तत्काल प्रस्थान कर गया।
खून से लथपथ दर्द से व्याकुल कराहता सीलवा फिर जीवित न रह सका और कुछ समयोपरान्त दम तोड़ गया।
लौटता लोभी जब वन की सीमा भी नहीं पार कर पाया था तभी घरती अचानक फट गयी और वह आदमी काल के गाल में समा गया।
तभी वहाँ वास करती हुई एक वृक्ष यक्षिणी ने यह गान गाया।
मांगती है तृष्णा और.... और --- !
मिटा नहीं सकता जिसकी भूख को सारा संसार....
ख़ोव्द प्रांत

नाम का उच्चारण

'ख़ोव्द' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
साथी (1991 फ़िल्म)

संक्षेप

जब वो छोटे थे, सूरज (आदित्य पंचोली) और अमर (मोहसिन ख़ान) ने अपने पिता को पुलिस निरीक्षक द्वारा क्रूरता से पीटना हुआ देखा। दोनों बड़े हो जाते हैं और छोटे-छोटे अपराधी बन जाते हैं। इससे उन्हें बड़े गैंगस्टर पाशा (परेश रावल) मिलता है। वे अलग-अलग रास्ते चले जाते हैं क्योंकि अमर गिरोह की गतिविधियों से नफरत करता है, खासकर नशीली दवाएं। दूसरी ओर सूरज अमीर बनना चाहता है। सूरज पाशा को मारता है और एक बड़ा गिरोह का नेता बन जाता है। अमर भयभीत है कि अपराध की दुनिया में सूरज खो गया है और मानवता भूल गया है। फिल्म के समापन में, सुल्तान (अनुपम खेर) सूरज को फोन करता है और उससे अमर को मारने के लिए कहते हैं, जिससे उसने मना कर दिया। उस दिन बाद में, सूरज का पीछा पुलिस ने किया (इंस्पेक्टर कोटवाल ने इंस्पेक्टर खान को ऐसा करने का आदेश दिया था) और वो घायल हो गया है, जबकि उसके अंगरक्षक की हत्या हो गई। सूरज उस जगह तक पहुंचता है जहां अमर और सूरज बचपन में जाते थे। अमर, जिसने अपने दोस्त की आवाज़ को महसूस किया, उस जगह पर पहुँच गया। इंस्पेक्टर कोटवाल वहां पहुंचते हैं और अमर उन्हें बताता है कि सूरज आत्मसमर्पण करना चाहता है। इंस्पेक्टर कोटवाल बताते हैं कि वह वास्तव में सुल्तान हैं, असली डॉन और सूरज को मारने का प्रयास करते हैं। अमर सूरज को बचाता है और यह सोचकर कि उसने सुल्तान को मार दिया, सूरज की तरफ लौटता है। तभी, सुल्तान, जो मरा नहीं था, पीछे से आता है और अमर को चाकू से भोंकने का प्रयास करता है। सूरज अमर की रक्षा करने के लिए सामने आ जाता है और सुल्तान द्वारा मारा जाता है, जिसे अंत में अमर द्वारा मारा जाता है।